უილიამ ჰენრი ტუენჰოფელი

უილიამ ჰენრი ტუენჰოფელი ( დ. 16 აპრილი, 1875, კოვინგტონი — გ. 4 იანვარი, 1957, ატლანტა) — ამერიკელი გეოლოგი. 1921 წლიდან პროფესორია. მისი შრომები მიეძღვნა სტრატიგრაფიას, სედიმენტაციასა და პალეონტოლოგიას. 1908 წელს დაამთავრა იელის უნივერსიტეტი. ასწავლიდა კანზასის (1910-1945) და უისკონსინის (1916-1945) შტატების უნივერსიტეტებში. 1923-1931 წლებში სათავეში ედგა დანალექი წარმონაქმნების შემსწავლელ კომისიას. ტუენჰოფელის ხელმძღვანელობით და უშუალო მონაწილეობით არის შედგენილი ფუნდამენტური განმაზოგადებელი ნაშრომი — „მოძღვრება ნალექთწარმოქმნის შესახებ“ (1925), რომელშიც პირველად არის შეჯამებული და სისტემაში მოყვანილი ცნობები თანამედროვე ნალექებისა და დანალექი ქანების შესახებ. ავტორია აგრეთვე ცნობილი ნაშრომებისა: „უხერხემლოთა პალეონტოლოგია“ (1935) და „სედიმენტაციის საფუძვლები“ (1950).

თხზულებები
 Principles of sedimentation, 2 ed., N. Y., 1950;
 Principles of invertebrate paleontology, 2 ed., N. Y., 1953 (თანაავტ. R. Shrock).

რესურსები ინტერნეტში

სქოლიო

კატეგორია:ამერიკელი გეოლოგები
კატეგორია:დაბადებული 1875
კატეგორია:გარდაცვლილი 1957